Владислав Ходасевич
Аз не знам по-смазващо мъчение…

Превод от руски: Димитър Калев, —

chitanka.info

Аз не знам по-смазващо мъчение –

да стоиш без мъка на света.

Само с мъка има обновление,

само зад мъгла трепти звезда.

Ако всякога сме сред приятности,

ако всеки ден е всред цветя,

нямаше да чувстваме превратности,

нито на мечтите сладостта.

Нямаше да носим въжделения,

ако всеки би ни казвал: Да.

Аз не знам по-смазващо мъчение –

да стоиш без мъка на света.

14 януари 1905

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.